CELEX: 32016D1049
Language: lt
Date: 1466985600000
Title: 2016 m. birželio 27 d. Komisijos įgyvendinimo sprendimas (ES) 2016/1049, kuriuo nustatomas Sąjungos finansinis įnašas Kipro išlaidoms, patirtoms 2013 m. finansuojant skubias kovos su Niukaslio liga priemones, atlyginti (pranešta dokumentu Nr. C(2016) 3857)

29.6.2016   
            
            
               LT
            
            
               Europos Sąjungos oficialusis leidinys
            
            
               L 170/69
            
         KOMISIJOS ĮGYVENDINIMO SPRENDIMAS (ES) 2016/1049
   2016 m. birželio 27 d.
   kuriuo nustatomas Sąjungos finansinis įnašas Kipro išlaidoms, patirtoms 2013 m. finansuojant skubias kovos su Niukaslio liga priemones, atlyginti
   
      
         (pranešta dokumentu Nr. C(2016) 3857)
      
   
   (Tekstas autentiškas tik graikų kalba)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. gegužės 15 d. Europos Parlamento ir Tarybos reglamentą (ES) Nr. 652/2014, kuriuo nustatomos išlaidų, susijusių su maisto grandine, gyvūnų sveikata ir gerove bei augalų sveikata ir augalų dauginamąja medžiaga, valdymo nuostatos ir iš dalies keičiamos Tarybos direktyvos 98/56/EB, 2000/29/EB ir 2008/90/EB, Europos Parlamento ir Tarybos reglamentai (EB) Nr. 178/2002, (EB) Nr. 882/2004 ir (EB) Nr. 396/2005, Europos Parlamento ir Tarybos direktyva 2009/128/EB ir Europos Parlamento ir Tarybos reglamentas (EB) Nr. 1107/2009 ir panaikinami Tarybos sprendimai 66/399/EEB, 76/894/EEB ir 2009/470/EB (1), ypač į jo 36 straipsnio 4 dalį,
   atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (2), ypač į jo 84 straipsnio 2 dalį, 121 straipsnio 1 dalį ir 133 straipsnio 2 dalį,
   kadangi:
   
               (1)
            
            
               Komisijos reglamente (EB) Nr. 349/2005 (3) nustatytos Sąjungos finansinio įnašo išlaidoms, patirtoms taikant skubias kovos su tam tikromis gyvūnų ligomis, įskaitant Niukaslio ligą, priemones, atlyginti mokėjimo taisyklės. To reglamento 7 straipsnyje nustatyti dokumentai, kuriuos turi pateikti Sąjungos finansinio įnašo prašanti valstybė narė, ir tokių dokumentų pateikimo terminai;
            
         
               (2)
            
            
               Komisijos įgyvendinimo sprendime 2013/724/ES (4) numatytas Sąjungos finansinis įnašas Kiprui išlaidoms, kurias ši valstybė narė patyrė 2013 m., imdamasi kovos su Niukaslio liga priemonių, atlyginti pagal Tarybos sprendimą 2009/470/EB (5). Todėl tai valstybei narei buvo sumokėta pirma 250 000 EUR dydžio Sąjungos finansinio įnašo dalis išlaidoms, patirtoms 2013 m., atlyginti. Įgyvendinimo sprendime 2013/724/ES taip pat nustatyta, kad Sąjungos finansinio įnašo suma nustatoma tolesniu sprendimu, kuris bus priimtas tame sprendime nurodyta tvarka;
            
         
               (3)
            
            
               Reglamente (ES) Nr. 652/2014 numatyta minėtomis aplinkybėmis atlikti mokėjimus valstybėms narėms. Tuo tikslu jame reikalaujama priimti įgyvendinimo aktus, kuriais nustatomas finansinis įnašas. Tuo reglamentu taip pat panaikintas Sprendimas 2009/470/EB, o nuorodos į tą sprendimą turi būti laikomos nuorodomis į Reglamentą (ES) Nr. 652/2014;
            
         
               (4)
            
            
               Įgyvendinimo reglamento (ES, Euratomas) Nr. 966/2012, ypač jo 84 straipsnio reikalavimai įvykdyti Sprendimu 2013/724/EB;
            
         
               (5)
            
            
               2014 m. vasario 13 d. Kipras Komisijai pateikė oficialų prašymą atlyginti išlaidas, prie kurio buvo pridėta finansinė ataskaita, patvirtinamieji dokumentai ir epidemiologinė kiekvieno ūkio, kuriame gyvūnai buvo paskersti ir sunaikinti, ataskaita. Prašoma atlyginti 355 361,23 EUR;
            
         
               (6)
            
            
               kompetentingai audito tarnybai atlikus ex ante auditą vietoje, 81 156,54 EUR suma pripažinta neatitinkanti reikalavimų dėl Sąjungos finansinio įnašo. Todėl nustatytas Sąjungos įnašas turėtų būti 274 204,69 EUR; be jau sumokėtos pirmos dalies, turėtų būti skirta papildoma paskutinė dalis – 24 204,69 EUR;
            
         
               (7)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   1.   Nustatytas Sąjungos finansinis įnašas Kipro išlaidoms, patirtoms 2013 m. finansuojant skubias kovos su Niukaslio liga priemones, atlyginti yra 274 204,69 EUR.
   2.   Nustatytas Kiprui mokėtinas Sąjungos finansinio įnašo likutis yra 24 204,69 EUR.
   2 straipsnis
   Šis sprendimas skirtas Kipro Respublikai.
   
      Priimta Briuselyje 2016 m. birželio 27 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 189, 2014 6 27, p. 1.
   
      (2)  OL L 298, 2012 10 26, p. 1.
   
      (3)  2005 m. vasario 28 d. Komisijos reglamentas (EB) Nr. 349/2005, nustatantis Tarybos sprendime 90/424/EEB paminėtų skubių priemonių ir kampanijos prieš tam tikras gyvūnų ligas Bendrijos finansavimo taisykles (OL L 55, 2005 3 1, p. 12).
   
      (4)  2013 m. gruodžio 5 d. Komisijos įgyvendinimo sprendimas 2013/724/ES dėl Sąjungos finansinės paramos skubių kovos su Niukaslio liga priemonių Kipre 2013 m. išlaidoms atlyginti (OL L 328, 2013 12 7, p. 121).
   
      (5)  2009 m. gegužės 25 d. Tarybos sprendimas 2009/470/EB dėl išlaidų veterinarijos srityje (OL L 155, 2009 6 18, p. 30).